আলোক গভীরতা (Optical depth) হচ্ছে স্বচ্ছতার পরিমাপক। অর্থাৎ কোনো বস্তু আলোর প্রতি কতটা স্বচ্ছ আর কতটা অনচ্ছ তা বোঝা যায় এই পরিমাপ থেকে। আলোক গভীরতা যত বেশি, স্বচ্ছতা তত কম, অনচ্ছতা তত বেশি। বস্তু থেকে নিঃসৃত যে বিকিরণ যাত্রাপথে বিক্ষিপ্ত বা শোষিত হয়না তার ঋণাত্বক লগারিদম নিলেই পাওয়া যায় আলোক গভীরতা। পর্যবেক্ষকের থেকে বস্তুর দূরত্ব যত বাড়ে আলোক গভীরতা তত বাড়ে, কারণ সেই বস্তু থেকে আসা আলো ততই বেশি বিক্ষিপ্ত বা শোষিত হওয়ার সুযোগ পায়। তার মানে বস্তু থেকে আসা বিকিরণের কত অংশ শোষিত বা বিক্ষিপ্ত হয়েছে তা বোঝা যায়।